การเริ่มทำให้นกไว้ใจคุณ การฝึกและการสานสัมพันธ์กับนก
เปิดกรงนกและค่อยๆ ยื่นมือเข้าไปข้างใน พูดเบาๆ กับนก พยายามล่อให้มันกินขนม เช่น เมล็ดทานตะวันหรือธัญพืชจากมือของคุณ วิธีนี้อาจใช้ความพยายามหลายครั้งเพราะฉะนั้นคุณต้องใจเย็นๆ  พยายามอย่าจับนกในช่วงแรกๆ ปล่อยให้มันมาที่มือของคุณเอง หากนกบินไปรอบกรงเมื่อคุณยื่นมือเข้าไปก็ปล่อยมือทิ้งไว้ในนั้นจนกว่านกจะสงบลง  การฝึกแต่ละครั้งควรใช้เวลาประมาณ 10 นาที หลังจากที่นกไว้ใจคุณมากพอที่จะกินขนมจากมือของคุณ คุณก็สามารถลองให้นกกระโดดเกาะคานหรือไม้ เปิดกรงนกและค่อยๆ ยื่นคานเข้าไป ค่อยๆ ดันคานเข้าไปใกล้นก สักพักมันจะเรียนรู้ที่จะเดินมาเกาะคาน สำหรับตอนนี้แค่ปล่อยให้นกเกาะคานอยู่ในกรง พยายามอย่าดึงมันออกจากกรง นกจะต้องใช้เวลาสักพักในการไว้ใจคุณ เมื่อนกชินกับการกระโดดเกาะคานหรือไม้แล้วคุณสามารถยื่นนิ้วเข้าไปใกล้ๆ นกเพื่อดูว่ามันจะกระโดดเกาะนิ้วของคุณหรือไม่ เมื่อนกอยู่บนคานหรือไม้คุณยังสามารถลองยื่นนิ้วเข้าไปใกล้ๆ คานเพื่อดูว่านกจะกระโดดมาเกาะหรือไม่ หากนกไม่กลัวมือของคุณ คุณสามารถลองใช้นิ้วลูบท้องของนกและพูดว่า "ขึ้นมา" เมื่อคุณอยากให้มันกระโดดลงไปเกาะที่คานหรือในกรงคุณก็สามารถพูดว่า "ลงไป" หากนกชินกับการกระโดดเกาะมือของคุณและสามารถก๊อปได้อย่างมั่นใจแล้ว คุณก็สามารถเคลื่อนย้ายมือออกจากกรงได้  ค่อยๆ เคลื่อนย้ายนกออกจากกรงโดยเฉพาะอย่างยิ่งในครั้งแรก คุณต้องไม่ทำให้นกกลัว  พยายามอยากเคลื่อนไหวนกมากในขณะที่คุณกำลังทำให้มันชินกับการออกจากกรง ทำการฝึกนี้ให้สั้นไว้ก่อน เมื่อนกเชื่องและได้รับการฝึกแล้วมันจะต้องการเวลาอย่างน้อย 1 ชั่วโมงต่อวันภายนอกกรงเพื่อออกกำลังและเล่น คุณต้องปิดหน้าต่างและประตูทั้งหมดเพื่อความปลอดภัย อีกทั้งยังต้องคลุมหน้าต่างและกระจกเพื่อที่นกจะได้ไม่บินไปชนโดยไม่ได้ตั้งใจ เมื่อนกคุ้นเคยกับการถูกเคลื่อนย้ายออกมานอกกรงแล้วคุณยังสามารถค่อยๆ วางมันลงบนไหล่ของคุณ นกหลายตัวสามารถถูกฝึกให้เกาะไหล่ได้ นกแก้วชอบมีของเล่นเยอะๆ คุณสามารถใช้ของเล่นเป็นโอกาสในการสานสัมพันธ์กับนก ลองเปลี่ยนของเล่นบ่อยๆ (อย่างน้อยทุกเดือน) เพื่อทำให้นกมีความสุข ของเล่นที่เหมาะกับนกมีจำหน่ายตามร้านขายของสัตว์เลี้ยงทั่วไป ได้แก่:  บันได ชิงช้า กระจก กระดิ่ง ขนมขบเคี้ยวที่เป็นไม้ (ซึ่งดีต่อการลับจงอยปาก) ต้นไม้ในบ้านที่ไม่มีพิษ นกสามารถบินไปกลับระหว่างกรงกับต้นไม้ คุณต้องทำให้นกชินกับเสียงของคุณ ฉะนั้นคุณต้องคุยกับนกต่อไปเพื่อสานสัมพันธ์กับมัน นกหลายตัวสามารถถูกสอนให้เลียนแบบคำพูดและเสียง
เริ่มด้วยการเปิดกรงนก. ฝึกให้นกกระโดดเกาะบนไม้. ฝึกให้นกกระโดดเกาะนิ้ว. เคลื่อนไหวมือของคุณในขณะที่นกเกาะอยู่. ปล่อยให้นกใช้เวลานอกกรง. ปล่อยให้นกเกาะไหล่ของคุณ. ทำให้นกมีสุขภาพดีและมีความสุขกับของเล่น. พูดคุยกับนกต่อไป.
https://www.wikihow.com/Gain-Your-Parakeet%27s-Trust https://www.wikihow.com/Gain-Your-Parakeet%27s-Trust
Beginning to Build Your Budgie’s Trust Training and Bonding With Your Budgie